CELEX: 62004TJ0429
Language: el
Date: 2008-07-09
Title: Απόφαση του Πρωτοδικείου (τρίτο τμήμα) της 9ης Ιουλίου  2008. # Trubowest Handel GmbH και Viktor Makarov κατά Συμβουλίου της Ευρωπαϊκής Ενώσεως και Επιτροπή των Ευρωπαϊκών Κοινοτήτων. # Εξωσυμβατική ευθύνη - Δασμοί αντιντάμπινγκ - Κανονισμός αντιντάμπινγκ (ΕΚ) 2320/97 - Αμοιβή δικηγόρου για υπηρεσίες που παρασχέθηκαν σε εθνικό επίπεδο - Απαράδεκτο - Υλικές ζημίες και ηθική βλάβη - Αιτιώδης σύνδεσμος. # Υπόθεση T-429/04.

Απόφαση του Πρωτοδικείου (τρίτο τμήμα) της 9ης Ιουλίου 2008 – Trubowest Handel και Makarov κατά Συμβουλίου και Επιτροπής
      (Υπόθεση T-429/04)
      «Εξωσυμβατική ευθύνη – Δασμοί αντιντάμπινγκ – Κανονισμός αντιντάμπινγκ (ΕΚ) 2320/97 – Αμοιβή δικηγόρου για υπηρεσίες που παρασχέθηκαν σε εθνικό επίπεδο – Απαράδεκτο – Υλικές ζημίες και ηθική βλάβη – Αιτιώδης σύνδεσμος»
      1.                     Αγωγή αποζημιώσεως – Αντικείμενο – Αίτημα αποζημιώσεως που στηρίζεται στο άρθρο 288, δεύτερο εδάφιο, ΕΚ και στρέφεται κατά
            της Κοινότητας – Αποκλειστική αρμοδιότητα του Δικαστηρίου – Έλεγχος της φύσεως της αγωγής – Αίτημα επιστροφής δασμών αντιντάμπινγκ
            που εισπράχθηκαν κατ’ εφαρμογή φερομένου ως παράνομου κοινοτικού κανονισμού – Αρμοδιότητα των εθνικών δικαστηρίων (Άρθρο 234,
            εδ. 1, στοιχείο β΄, ΕΚ, 235 ΕΚ και 288, εδ. 2, ΕΚ· κανονισμός 2913/92, του Συμβουλίου, άρθρα 243 έως 246) (βλ. σκέψεις 43,
            45, 47-48, 51, 54, 56, 63, 66, 70-73, 114-115)
      2.                     Εξωσυμβατική ευθύνη – Προϋποθέσεις – Αιτιώδης σύνδεσμος – Βάρος αποδείξεως – Κατάλυση του αιτιώδους συνδέσμου λόγω παράνομης
            συμπεριφοράς του ενάγοντος (Άρθρα 235 ΕΚ και 288 ΕΚ) (βλ. σκέψεις 100-103, 113-117, 121-124, 126-134)
      Αντικείμενο 
      
         
               Αγωγή αποζημιώσεως δυνάμει του άρθρου 288 ΕΚ, με αίτημα την αποκατάσταση της ζημίας την οποία ισχυρίζονται ότι υπέστησαν οι
                  ενάγοντες λόγω της εκδόσεως του κανονισμού (ΕΚ) 2320/97 του Συμβουλίου, της 17ης Νοεμβρίου 1997, για την επιβολή οριστικών
                  δασμών αντιντάμπινγκ στις εισαγωγές ορισμένων σωλήνων χωρίς συγκόλληση από σίδηρο ή μη κραματοποιημένο χάλυβα, καταγωγής Ουγγαρίας,
                  Πολωνίας, Ρωσίας, Τσεχικής Δημοκρατίας, Ρουμανίας και Σλοβακικής Δημοκρατίας, για την κατάργηση του κανονισμού (ΕΟΚ) 1189/93
                  και για την [περάτωση] της διαδικασίας όσον αφορά τις εισαγωγές καταγωγής Δημοκρατίας της Κροατίας (ΕΕ L 322, σ. 1).
               
            Διατακτικό 
      
         
                   
               
               
                  
               
               
                  	Το Πρωτοδικείο αποφασίζει:
               
            
         
                  1)
               
               
                  
               
               
                  	Απορρίπτει την αγωγή.
               
            
         
                  2)
               
               
                  
               
               
                  	Η Trubowest Handel GmbH και ο Victor Makarov φέρουν τα δικαστικά τους έξοδα, καθώς και εκείνα στα οποία υποβλήθηκαν το Συμβούλιο
                     και η Επιτροπή.